достатъчно основание или икономическа обосновка, различна от налагането на митото.
 2.6.1. Анализ на вноса от КНР в Индия
 (40)
 В долната таблица е показан вносът на оказалите съдействие индийски дружества от КНР в сравнение с техните общи продажби и износ за Съюза. Комисията отбелязва, че тези данни се отнасят до дружества, които съставляват по-голямата част от индийския износ на БТНС за Съюза, както е обяснено в съображение 21 по-горе.
 (41)
 Поради това Комисията счете, че тези данни са достатъчно представителни за съответната индийска промишленост, що се отнася до износа за Съюза.
 Таблица 2
 Индийски внос от КНР (оказали съдействие дружества) спрямо общи продажби в Индия (метрични тонове)
 Индийска финансова година
 2009 г.
 2010 г.
 2011 г.
 2012 г.
 2013 г.
 2014 г.
 2015 г.
 Отчетен период
 Общо продажби в Индия (А)
 19 367
 27 431
 32 684
 32 547
 36 881
 42 217
 36 245
 39 061
 Внос в Индия от КНР (B)
 7 852
 15 146
 14 284
 17 465
 18 246
 21 914
 17 313
 19 640
 Съотношение между вноса в Индия от КНР и общите продажби в Индия (C = B/A)
 41 %
 55 %
 44 %
 54 %
 49 %
 52 %
 48 %
 50 %
 Износ от Индия за Съюза (D)
 4 252
 6 631
 9 697
 12 759
 14 715
 19 090
 16 825
 18 581
 Източник: отговори на въпросника от оказалите съдействие дружества
 (42)
 Увеличението на индийския внос от КНР е значително по-малко от увеличението на вноса на Съюза от Индия. От годината на започване на първоначалното разследване (2010 г.) до отчетния период оказалите съдействие индийски производители износители са увеличили своя внос от КНР от 15,1 на 19,6 хил. тона (+ 29 %), а своя износ за Съюза — от 6,6 на 18,6 хил. тона (+ 180 %).
 (43)
 При разследването се установи, че промяната във вноса от КНР корелира по-тясно с промяната в общите продажби, отколкото с промяната в индийския износ за Съюза.
 (44)
 В момента, в който индийският износ за Съюза започва да се превръща в основен фактор за продажбите, той по логичен път е в корелация с увеличението на китайския внос. Същата ситуация би възникнала и при промяна в продажбите на вътрешния или на друг експортен пазар.
 (45)
 Въпреки че делът на износа за Съюза в общите продажби се е увеличил от 25 % през 2009 — 10 г. на 51 % през отчетния период, съотношението между китайския внос и общите индийски продажби се е запазило стабилно около 50 %.
 (46)
 Това ясно сочи, че индийските производители последователно са използвали комбинация от влагани суровини от КНР и от други източници и че налагането на първоначалните мита не е имало значимо отражение върху това.
 2.6.2. Анализ на бизнес модела
 (47)
 Бизнес моделът на дружествата, от които произхожда голямата част от износа за Съюза, не се е променил след налагането на митата. Дружествата са започнали да използват въпросната практика преди започването на първоначалното разследване срещу КНР през септември 2010 г.
 (48)
 По време на разследвания период е съществувала надлежна икономическа обосновка за